กระบะวิ่งสวนเลนชนประสานงารถพ่วง 22 ล้อ ตาย 2 อาหารทะเลตกเกลื่อนพื้น
กระบะบรรทุกอาหารทะเลเต็มคันเสียหลักวิ่งข้ามเลน ชนประสานงารถพ่วง 22 ล้ออย่างจังห้องเครื่องยนต์แตก พ่วงลากยาว 100 เมตร คนขับปิกอัพพร้อมคนนั่งข้างคนขับถูกอัดก๊อบปี้ตายสยองคาที่ อาหารทะเลตกเกลื่อนถนน ส่วนโชเฟอร์พ่วงบาดเจ็บสาหัส,เมื่อเวลา 06.00 น. วันที่ 28 ส.ค.62 ร.ต.อ.ธนดร ภักษารัมย์ รอง สว.สอบสวน สภ.สตึก จ.บุรีรัมย์ ได้รับแจ้งเหตุรถพ่วงชนกับรถกระบะ ถนน 4 เลนสาย 219 บุรีรัมย์-สตึก ใกล้สามแยกนาลาว-แคนดง บ้านละกอ ต.ร่อนทอง อ.สตึก จึงรายงานผู้บังคับบัญชา พ.ต.อ.สัมภาษณ์ จันทึก ผกก.สภ.สตึก พ.ต.ท.จำรัส ศิริเลี้ยง รอง ผกก.ป. พร้อมหน่วยกู้ภัยสว่างจรรยาธรรมบุรีรัมย์ เจ้าหน้าที่กู้ชีพ รพ.สตึก เจ้าหน้าที่กู้ภัยวังกรูดสตึก รุดไปตรวจสอบ,ที่เกิดเหตุพบรถบรรทุกพ่วง 22 ล้อ ยี่ห้อฮีโน่ หัวลากสีขาว ทะเบียน 82-8417 ร้อยเอ็ด ตัวพ่วงทะเบียน ทะเบียน 82-8417 ร้อยเอ็ด สภาพด้านหน้าพังยับ จอดอยู่เลนขวาไหล่ถนนตัวพ่วงพาดอยู่ในเลนหันหน้าเข้าตัวเมืองบุรีรัมย์ มีคนขับนั่งอยู่เบาะคนขับสภาพขาหัก ติดหน้ารถพ่วงพบรถกระบะยี่ห้อโตโยต้า สีขาว ทะเบียน 2ฒฐ 9805 กรุงเทพมหานคร หจก.ตั้งเจริญ TSP จอดอยู่ไหล่ถนนหันหน้าเข้าตัวเมืองสตึก ภายในรถมีคนติดอยู่ 2 คน อาหารทะเลตกเกลื่อนถนน เจ้าหน้าที่กู้ภัยใช้เครื่องตัดถ่างนานกว่า 1 ชั่วโมง จึงสามารถนำร่างทั้ง 2 คนออกจากตัวรถได้ แล้วนำศพไปไว้ที่ รพ.สตึก ทราบชื่อนายยุทธศักดิ์ มาลัย อายุ 43 ปี อยู่บ้านเลขที่ 119 หมู่ที่ 10 ต.ทุ่งกุลา อ.ท่าตูม จ.สุรินทร์ นั่งด้านซ้ายคนขับ สภาพบาดแผลเต็มใบหน้าเลือดอาบ คอหัก ลำไส้ทะลักออก และนายวิทยา เขียวประทุม อยู่บ้านเลขที่ 5/1 หมู่ที่ 7 ต.คลองมะเดื่อ อ.กระทุ่มแบน จ.สมุทรสาคร สภาพบาดแผลใบหน้า คอ แขน ขาหัก ส่วนคนขับรถพ่วงทราบชื่อนายไพจิต วงดวงจันทร์ อายุ 44 ปี ขาซ้ายหัก อาการสาหัส ก่อนเจ้าหน้าที่ รพ.สตึก ปฐมพยาบาลนำส่งต่อ รพ.ศูนย์บุรีรัมย์, ,จากการสอบสวนเบื้องต้นทราบว่า รถกระบะบรรทุกอาหารทะเลเพื่อนำไปส่งให้แก่ร้านค้าในเขตภาคอีสาน เกิดเสียหลักวิ่งข้ามเลนล้ำเข้ามาในช่องทางรถสวน จังหวะพอดีที่รถพ่วง 22 ล้อ บรรทุกมันเส้น จาก อ.วาปีปทุม จ.มหาสารคาม จะไปส่งมันที่ จ.นครราชสีมา วิ่งสวนมาทำให้รถกระบะชนประสานงากับรถพ่วงอย่างจังอัดก๊อบปี้ ลากรถกระบะไปไกลกว่า 100 เมตร จนเป็นเหตุให้เสียชีวิต เจ้าหน้าที่ตำรวจจะได้สอบสวนหาสาเหตุที่แน่ชัดอีกครั้งหนึ่งเพื่อความเป็นธรรมแก่สองฝ่าย.
กระบะบรรทุกอาหารทะเลเต็มคันเสียหลักวิ่งข้ามเลน ชนประสานงารถพ่วง 22ล้ออย่างจังห้องเครื่องยนต์แตก พ่วงลากยาว100เมตร คนขับปิกอัพพร้อมคนนั่งข้างคนถูกอัดก๊อบปี้ตายสยองคาที่ อาหารทะเลตกเกลื่อนถนน 
กระบะสวนเลน,กระบะชนพ่วง22ล้อ,ชนประสานงา,วิ่งสวนเลน,บุรีรัมย์,ข่าวทั่วไป